Το σύστημα πρόσληψης των εκπαιδευτικών στην Ελλάδα υπό το πρίσμα των εκπαιδευτικών μεταρρυθμίσεων του 19ου και 20ού αιώνα: Το παράδειγμα της Δευτεροβάθμιας Εκπαίδευσης:
Creators: name: Λίκα, Μαρία Βασιλείου
Publisher: name: Aristotle University of Thessaloniki
Year: 2014
Subjects: Σύστημα πρόσληψης εκπαιδευτικών
Εκπαιδευτικές μεταρρυθμίσεις
Δευτεροβάθμια Εκπαίδευση
Recruitment system of educators
Εducational reforms
Secondary Education

description: Σκοπός της παρούσας μεταπτυχιακής εργασίας ήταν η επισκόπηση και παρουσίαση του συστήματος πρόσληψης των εκπαιδευτικών της Δευτεροβάθμιας Εκπαίδευσης (κλάδου φιλολόγων ΠΕ02) σε σχέση με τις εκπαιδευτικές μεταρρυθμίσεις του 19ου και 20ού αιώνα. Αρχικά, πραγματοποιήσαμε μερικές γενικές και εισαγωγικές επισημάνσεις αναφορικά με το αντικείμενο της παρούσας εργασίας, το σκοπό και τους στόχους της, τη μεθοδολογία που ακολουθήθηκε για τη συνολική συγγραφή της, καθώς και την αποσαφήνιση ορισμένων σημαντικών για την εργασία όρων, όπως είναι λόγου χάρη ο όρος «εκπαιδευτική μεταρρύθμιση». Στη συνέχεια, μελετήσαμε τους παράγοντες που επηρεάζουν τη διαμόρφωση και τη λειτουργία του εκπαιδευτικού συστήματος και σχολιάσαμε τις προϋποθέσεις για την επιτυχή υιοθέτηση των εκπαιδευτικών αλλαγών. Ακόμη, παρουσιάσαμε το σύστημα πρόσληψης των εκπαιδευτικών στην Ελλάδα κατά τη διάρκεια του 19ου αιώνα (επετηρίδα) και του 20ού, οπότε επισημαίνεται και η εφαρμογή ενός καινούριου -και καινοτόμου σε σύγκριση με τον προηγούμενο- τρόπο διορισμού, ο διαγωνισμός του Α.Σ.Ε.Π. Η ιστορική αυτή εξέταση έγινε κάθε φορά σε σχέση με τις μεταρρυθμιστικές προσπάθειες που συντελέστηκαν, καθώς με τον τρόπο αυτό δημιουργούνται φυσικοί χρονικοί σταθμοί στην Ιστορία της Εκπαίδευσης τους οποίους μπορούμε να μελετήσουμε ευκολότερα. Αναζητήσαμε, δηλαδή, την εσωτερική εξέλιξη του θεσμού της πρόσληψης των εκπαιδευτικών μέσα από τα νομοθετικά κείμενα (Νόμοι, Διατάγματα, Εισηγητικές Εκθέσεις, κ.ά.) που κατά βάση άλλαξαν ή επιχείρησαν να αλλάξουν τη δομή και τη λειτουργία του. Ένα άλλο θέμα που ερευνήσαμε ήταν η ανίχνευση της σχέσης που υπάρχει ανάμεσα στις εκπαιδευτικές μεταρρυθμίσεις και στην επαγγελματική ανάπτυξη των εκπαιδευτικών· το πώς, δηλαδή η κάθε εκπαιδευτική αλλαγή επηρεάζει το έργο και επομένως την αποτελεσματικότητα των υποψηφίων εκπαιδευτικών. Τέλος, διερευνήσαμε τις απόψεις εν ενεργεία εκπαιδευτικών της Δευτεροβάθμιας Εκπαίδευσης του κλάδου των φιλολόγων ΠΕ02 για την επετηρίδα, αλλά και το διαγωνισμό του Α.Σ.Ε.Π. φιλολόγων, χρησιμοποιώντας την τεχνική της συνέντευξης. Αναδύθηκαν, επομένως, οι απόψεις τους σχετικά με την πραγμάτωση των «προαναγγελιών» των εκάστοτε υπεύθυνων για τον σχεδιασμό και την υλοποίηση των εκπαιδευτικών μεταρρυθμίσεων. Μέσα από τις συνεντεύξεις μπορέσαμε να αναδείξουμε και να καταγράψουμε τα αποτελέσματα (θετικά και αρνητικά) των υλοποιημένων εκπαιδευτικών αλλαγών, όπως τα αντιλήφθηκαν οι ίδιοι οι εκπαιδευτικοί. Κλείνοντας, επιχειρήσαμε να αναδείξουμε τη διαχρονικότητα του υπό συζήτηση ζητήματος, καθώς από το θεωρητικό, σχεδιαστικό κομμάτι της εκπαιδευτικής πολιτικής (Νόμους, Διατάγματα κ.ά.) μεταβήκαμε στην ίδια την εκπαιδευτική πράξη, στο πώς, δηλαδή, βιώθηκαν οι εκπαιδευτικές μεταρρυθμίσεις από τη βάση της εκπαιδευτικής πυραμίδας, τους ίδιους τους εκπαιδευτικούς.
description: The aim of the present master thesis was to review and present the recruitment? system of educators/ teachers of Secondary Education (branch philologists PE02) in relation to the educational reforms of the 19th and 20th century. Initially, we made a few general and introductory remarks regarding the subject of this thesis, its aim and objectives, the methodology followed, as well as the clarification of some important terms, such as the definition of the term "educational reform". Afterwards, we studied the factors that influence the formation and the operation of the educational system and we commented on the conditions for the successful adoption of educational changes. Furthermore, we went over the teachers’ recruitment system in Greece during the 19th (yearbook) and the 20th century, when the implementation of a new and innovative recruitment system –compared to the previous one– can be observed, that is the competition of A.S.E.P. This historical overview took into account the reforming efforts that took place every time, which in turn created natural milestones in the History of Education which we can study more easily. In other words, we examined the internal development of the teachers’ recruitment system through legislation (Laws, Decrees, Recommendatory Reports, etc.) which basically changed or attempted to change its structure and its operation. Another issue that we investigated was the detection of the relationship that exists between the educational reforms and the professional development of teachers: in what way each educational change influences the work and therefore the effectiveness of teacher candidates. Finally, using interviews, we took into consideration the opinions of teachers of Secondary Education, branch philologists PE02, on the yearbook, but also on the competition of A.S.E.P. about philologists. Therefore, the opinions that emerged provided useful comments on the materialisation of the “pre-announcements” of those in charge for the planning and the implementation of educational reforms. Through these interviews we were able to bring forward and record the results (positive and negative) of these materialized educational changes, as perceived by the teachers themselves. In conclusion, we attempted to highlight the timelessness of this issue, since we proceeded from the theoretical and speculative aspect of the educational policy (Laws, Decrees etc.) to the educational practice itself, i.e. how the educational reforms were experienced by the base of the educational pyramid, the teachers themselves.